《白茅夫》
明代·陆之裘

海风飘，干雪扬。
民何役，白茅塘。
荷锸别爷娘，唤妇与阿郎：“我荷尔莫忧，官府须有钱与
粮。
”出门荷雪中，手足皱欲红。
塘上千夫长，日夜催作工。
不畏见司空，但畏见郎中。
郎中不爱钱，小杖大杖愁杀侬。
人回寄声语我妻：“莫使爷娘知。
官府自有粮，我腹常忍饥。
”妻闻大哥去，寄声语我夫：“西家无闲丁，雇人东凿河
。
日费五十钱，泪下机头梭。
少壮有余力，莫怨开河役。
若使吴田肥，何妨一人瘠。
”请看西方征戍儿，天寒月黑胡风吹。

作者简介：苏州府太仓人，字象孙。陆之箕弟。贡生，官景宁教谕。有《南门续集》。